Document ID: 32009D0873

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 30ής Νοεμβρίου 2009 για την τροποποίηση της απόφασης 2006/168/ΕΚ όσον αφορά την κατάρτιση των καταλόγων των ομάδων παραγωγής και συλλογής εμβρύων που έχουν εγκριθεί για τις εισαγωγές εμβρύων βοοειδών στην Κοινότητα [κοινοποιηθείσα υπό τον αριθμό Ε(2009) 9320] (Κείμενο που παρουσιάζει ενδιαφέρον για τον ΕΟΧ) (2009/873/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών (1), και ιδίως το άρθρο 7 παράγραφος 1 και το άρθρο 9 παράγραφος 1 στοιχείο β), Εκτιμώντας τα ακόλουθα: (1) Η οδηγία 89/556/ΕΟΚ θεσπίζει τους όρους υγειονομικού ελέγχου που διέπουν το ενδοκοινοτικό εμπόριο και τις εισαγωγές νωπών και κατεψυγμένων εμβρύων κατοικίδιων βοοειδών από τρίτες χώρες. (2) Η απόφαση 2006/168/ΕΚ της Επιτροπής, της 4ης Ιανουαρίου 2006, για τον καθορισμό των υγειονομικών όρων και των απαιτήσεων σχετικά με την έκδοση κτηνιατρικών πιστοποιητικών για τις εισαγωγές εμβρύων βοοειδών στην Κοινότητα (2), ορίζει ότι τα κράτη μέλη πρέπει να επιτρέπουν τις εισαγωγές εμβρύων κατοικίδιων βοοειδών που συλλέγονται ή παράγονται σε μία τρίτη χώρα η οποία περιλαμβάνεται στο παράρτημα Ι της εν λόγω απόφασης από εγκεκριμένη ομάδα συλλογής ή παραγωγής εμβρύων που περιλαμβάνεται στο παράρτημα της απόφασης 92/452/ΕΟΚ της Επιτροπής, της 30ής Ιουλίου 1992, για την κατάρτιση των καταλόγων των ομάδων συλλογής εμβρύων οι οποίες έχουν εγκριθεί σε τρίτες χώρες για την εξαγωγή εμβρύων βοοειδών στην Κοινότητα (3). (3) Με την απόφαση 2008/155/ΕΚ της Επιτροπής, της 14ης Φεβρουαρίου 2008, για την κατάρτιση καταλόγου των ομάδων συλλογής και παραγωγής εμβρύων οι οποίες έχουν εγκριθεί σε τρίτες χώρες για την εξαγωγή εμβρύων βοοειδών στην Κοινότητα (4), καταργήθηκε και αντικαταστάθηκε η απόφαση 92/452/ΕΟΚ. Η απόφαση 2008/155/ΕΚ προβλέπει ότι τα κράτη μέλη μπορούν να εισάγουν έμβρυα από τρίτες χώρες μόνον εάν αυτά συλλέγονται, υποβάλλονται σε επεξεργασία και αποθηκεύονται από τις ομάδες παραγωγής και συλλογής εμβρύων που είναι εγγεγραμμένες στον κατάλογο του παραρτήματος της εν λόγω απόφασης. (4) Με την οδηγία 2008/73/ΕΚ του Συμβουλίου, της 15ης Ιουλίου 2008, για την απλούστευση των διαδικασιών καταχώρισης και δημοσίευσης πληροφοριών στον κτηνιατρικό και ζωοτεχνικό τομέα και για την τροποποίηση των οδηγιών 64/432/ΕΟΚ, 77/504/ΕΟΚ, 88/407/ΕΟΚ, 88/661/ΕΟΚ, 89/361/ΕΟΚ, 89/556/ΕΟΚ, 90/426/ΕΟΚ, 90/427/ΕΟΚ, 90/428/ΕΟΚ, 90/429/ΕΟΚ, 90/539/ΕΟΚ, 91/68/ΕΟΚ, 91/496/ΕΟΚ, 92/35/ΕΟΚ, 92/65/ΕΟΚ, 92/66/ΕΟΚ, 92/119/ΕΟΚ, 94/28/ΕΚ, 2000/75/ΕΚ, της απόφασης 2000/258/ΕΚ και των οδηγιών 2001/89/ΕΚ, 2002/60/ΕΚ και 2005/94/ΕΚ (5), τροποποιήθηκε η οδηγία 89/556/ΕΟΚ και θεσπίστηκε απλουστευμένη διαδικασία για την κατάρτιση και τη δημοσίευση του καταλόγου με τις ομάδες παραγωγής και συλλογής εμβρύων στις τρίτες χώρες, οι οποίες έχουν εγκριθεί για εισαγωγές εμβρύων βοοειδών στην Κοινότητα. Βάσει της νέας διαδικασίας, η οποία πρόκειται να εφαρμοστεί από την 1η Ιανουαρίου 2010, η Επιτροπή δεν θα έχει πλέον αρμοδιότητα για την κατάρτιση του καταλόγου. Ο κατάλογος με τις ομάδες παραγωγής και συλλογής των εμβρύων που έχουν εγκριθεί από την αρμόδια αρχή της τρίτης χώρας σύμφωνα με τους όρους που θέτει η οδηγία 89/556/ΕΟΚ, και από την οποία επιτρέπεται να αποστέλλονται έμβρυα στην Κοινότητα θα κοινοποιείται απλώς στην Επιτροπή, η οποία θα τον καθιστά διαθέσιμο στο κοινό για πληροφοριακούς σκοπούς. (5) Η νέα διαδικασία που θεσπίστηκε με την οδηγία 2008/73/ΕΚ έχει ως συνέπεια να εφαρμόζεται η απόφαση 2008/155/ΕΚ από τις 31 Δεκεμβρίου 2009. (6) Συνεπώς, η απόφαση 2006/168/ΕΚ πρέπει να τροποποιηθεί ανάλογα. (7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το άρθρο 1 της απόφασης 2006/168/ΕΚ αντικαθίσταται από το ακόλουθο κείμενο: «Άρθρο 1 Γενικοί όροι για τις εισαγωγές εμβρύων Τα κράτη μέλη επιτρέπουν τις εισαγωγές εμβρύων κατοικίδιων βοοειδών (“έμβρυα”) τα οποία συλλέχθηκαν ή παρήχθησαν σε τρίτη χώρα που αναφέρεται στο παράρτημα I της παρούσας απόφασης από ομάδες συλλογής ή παραγωγής εμβρύων που έχουν εγκριθεί σύμφωνα με το άρθρο 8 της οδηγίας 89/556/ΕΟΚ.» Άρθρο 2 Η παρούσα απόφαση αρχίζει να ισχύει την 1η Ιανουαρίου 2010. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 30 Νοεμβρίου 2009.

Classification Labels:
105
1934
311
986
703
36

Label Descriptions:
{"105": "ΚΤΗΝΟΤΡΟΦΙΑ", "1934": "Πολιτική για την υγεία", "311": "ΥΓΕΙΑ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2442
711
2479
3489
3641
614
5962
3941

EuroVoc IDs (Expanded): 2442
711
2479
3489
3641
614
5962
3941

Dataset Source: meu

Split: train